stanford-oval/wikipedia huggingface dataset:
קאמילה לודינגטון
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | הנשכחים (אנ') | אמה קלארק / ג'יין דו | פרק: "Train Jane" |
| 2010 | CSI | קלייר | פרק: "Lost & Found" |
| 2010 | ימי חיינו | טיפאני | פרק: "#1.11379" |
| 2010 | ביג טיים ראש | רבקה | פרק: "Big Time Concert" |
| 2011 | הסנגורים (אנ') | טליה | פרק: "Nevada v. Wayne" |
| 2011 | Accidentally in Love | סנדרה | סרט טלוויזיה של הולמרק |
| 2011 | וויליאם וקייט (אנ') | קתרין, נסיכת ויילס | סרט טלוויזיה של Lifetime (אנ') |
| 2011 | Friends with Benefits | אישה | פרק: "The Benefit of Friends" |
| 2012 | Serving Time | קאמי | פרק: "Fresh Meet" |
| 2012 | קליפורניקיישן | ליזי | 10 פרקים |
| 2012 | דם אמיתי | קלודט | 6 פרקים |
| 2012–הווה | האנטומיה של גריי | ד"ר ג'ו וילסון (אנ') | תפקיד חוזר (עונה 9) תפקיד ראשי (עונה 10–הווה); 254 פרקים |
| 2018–2019 | The Angel of Vine | בת' טרנר | פודקאסט; 4 פרקים |
| 2019 | רובוט צ'יקן | נדיה / הסוכנת מרשל | דיבוב; פרק: "Garfield Stockman in: A Voice Like Wet Ham" |
הערות שוליים

↑  "British actress Camilla Luddington plucked from obscurity to play Kate Middleton". Mail Online. נבדק ב-2018-01-17.
| --- | --- |
בקרת זהויות :  BnF: cb171315894 (data)  ISNI: 0000 0001 3921 7061  LCCN: no2011128658  MusicBrainz: e7e67c7d-f073-4313-b7bc-6259264ff3a7  NLK: KAC2020N5005  VIAF: 176916457   WorldCat (עם VIAF): 176916457
פארק סנטה

| --- | --- |

מנהרה תת-קרקעית בפארק
 מיקום:  רובניימי, פינלנד
 תאריך פתיחה:  1998 
 קואורדינטות:  66°32′37″N 25°50′40″E﻿ / ﻿66.54361111°N 25.84444444°E﻿ / 66.54361111; 25.84444444
 
 he
 
פארק סנטה (באנגלית: SantaPark) הוא פארק שעשועים בסגנון חג המולד הפועל ברובניימי שבאזור לפלנד שבפינלנד. פארק סנטה נפתח ב-28 בנובמבר 1998. פארק השעשועים ממוקם במערה.
הפארק הוא פארק נושאי שבמרכזו בנושא סנטה קלאוס, חג המולד והטבע של לפלנד. הפארק ממוקם כ-9 ק"מ צפונית-מזרחית ל"בירת לפנלנד הלא-רשמית", רובניימי וכ-2 ק"מ לשדה התעופה רובניימי. הפארק צמוד לכפר של סנטה קלאוס.
קונספט

הפארק נועד לחקות את המערה בה מתגורר סנטה קלאוס בקוטב הצפוני. התרבות הפופולרית מציגה לעיתים את לפלנד כמקום מגוריו של סנטה קלאוס ולכן תיירים מגיעים מדי שנה לרובניימי כדי ל"פגוש את סנטה קלאוס".
במהלך הקיץ, הפארק פתוח מאמצע יוני ועד השבועות הראשונים של אוגוסט. בעונת החורף הפארק פתוח מסוף נובמבר ועד תחילת ינואר. הכניסה לפארק כרוכה בתשלום.
בפארק המבקרים יכולים "לפגוש את סנטה קלאוס" במשרדו ולהצטלם איתו. אטרקציות נוספות כוללות את מאפיית הג'ינג'ר של ג'ינג'רבריאד, גלריית הקרח, מופעים, קפיטריות, סדנאות וסניף הדואר, שבו אפשר לשלוח גלויות מהקוטב הצפוני.
היסטוריה והתפיסה העסקית

הפארק נפתח ב-28 בנובמבר 1998 כפארק שעשועים. עלות הקמתו הייתה כ-6.7 מיליון יורו והבעלות עליו היא של מספר חברות בידור ושעשוע פיניות.
תחילה, הפארק סבל מקשיים כלכלים אך לאחר סיוע וחידוש הפארק, בסיוע של עיריית רובניימי, הצליח הפארק להמריא כלכלית.
אטרקציות

האטרקציות של סנטהפארק כוללות
מופע הקסמים של חג המולד
המשרד של סנטה
דואר
מאפיית ג'ינג'רברייד
רכבת הקסם
בית ספר לשדונים
סדנת שדונים
סניף דואר
גלריית קרח
חצייה תת-קרקעית של החוג הארקטי
מוזיאון ארטיקום
ראו גם

הכפר של סנטה קלאוס
הערות שוליים

↑  "Santa Claus' Village" (באנגלית). Uppslagsverket Finland. נבדק ב-22 ביולי 2016. {{cite web}}:  (עזרה)
ספאסקאיה (סדרת טלוויזיה)

| --- | --- |
 סוגה:  דרמה
 בימוי:  ולדימיר שוולקוב
 שחקנים:  קרינה אנדולנקו איליה נוסקוב רומן מאיאקין לריסה אודוביצ'נקו מיכאיל ז'יגאלוב ויטאלי קובאלנקו
 ארץ מקור:  רוסיה רוסיה
 שפות:  רוסית
 מספר עונות:  1
 מספר פרקים:  16
 הפקה
 אתר צילומים:  סוצ'י, מחוז קרסנודאר
 אורך פרק:  57 דקות
 שידור
 רשת שידור:  רוסיה-1
 פורמט (תמונה):  16:9
 פורמט (קול):  Dolby Digital
 תקופת שידור מקורית:  28 בספטמבר – 8 באוקטובר 2020
 קישורים חיצוניים
 https://russia.tv/brand/show/brand_id/65293
 דף התוכנית ב-IMDb
 
ספאסקאיה (ברוסית: Спасская) היא סדרת דרמה רוסית בהפקת VGTRK עבור רשת רוסיה-1. הסדרה עוסקת בשוטרי מחלקת המבצעים של משטרת סוצ'י שבדרום רוסיה, לחופי הים השחור.
תקציר עלילת הסדרה

כל צמד פרקים עוסק במקרה פשע נפרד. הדמות הראשית היא קצינת משטרת הפדרציה הרוסית אנה ספאסקאיה, העומדת בראש המחלקה המבצעית בסוצ'י. ספאסקאיה היא חוקרת פלילים עם מוח חד ואופי חזק. ספאסקאיה ירשה את תכונותיה מסבתה אינסה ארקדייבנה: היא עקרונית, לא מפחדת להיראות משעממת, לא ביישנית מול הממונים עליה, יודעת לטפל בעבריינים ולרסן את הכפופים לה. העיקר הוא שבכל מקרה מבלבל ככל שיהיה היא מוצאת גרסאות לא ברורות ומבחינה בפרטים נסתרים.
דמויות

קרינה אנדולנקו - אנה, שוטרת במחלק הפלילים של משטרת סוצ'י
איליה נוסיק - שוטר, שותפה של אנה
לריסה אודוביצ'נקו - אינסה ארקדייבנה, סבתא של אנה
הערות שוליים

↑  הסדרה באתר Vokrug.tv
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספאסקאיה (סדרת טלוויזיה)".
ריאן פוטר

| --- | --- |

פוטר, 2014
 לידה:  12 בספטמבר 1995 (בן 29) פורטלנד, ארצות הברית 
 שם לידה:  Ryan Kenichi Hagimoto 
 מדינה:  ארצות הברית 
 תקופת הפעילות:  מ-2010 
 מקום לימודים:  בית הספר ג'וליארד 
 פרופיל ב-IMDb
 
ריאן פוטר (באנגלית: Ryan Potter; נולד ב-12 בספטמבר 1995) הוא שחקן, מדבב ופעיל חברתי אמריקאי-יהודי. ידוע מתפקידו כמייק פוקנאגה בסדרה "סופר נינג'ה", ובשל תפקידו כביסט בוי בסדרה "טיטאנים".
ביוגרפיה

פוטר נולד ב-12 בספטמבר 1995 בפורטלנד שבאורגון. אימו, ג'ורדנה פוטר-לב היא יהודייה-אמריקאית ואילו אביו יפני. בילדותו התגורר בטוקיו אך חזר בגיל 7 לארצות הברית וגודל על ידי אמו כאם יחידנית. בשהותו ביפן החל ללמוד קונג פו והתעסק בכך גם לאחר חזרתו לארצות הברית. שפתו הראשונה של פוטר הייתה יפנית, אולם הוא כבר לא דובר את השפה היפנית באופן שוטף.
אביו החורג הוא אמן הלחימה ואגדת הפעלולים ג'יימס לו (אנ').
קריירה

הוא החל להופיע בשנת 2010 בתפקיד ראשי בסדרה של ערוץ ניקלודיאון בשם "סופר נינג'ה", בו הוא משחק את מייק פוקנאגה - נער אמריקאי שמגלה שהוא נצר לשושלת נינג'ות. לצורך כך עזרו אימוניו בקונג פו. הסדרה חזרה לעונה שנייה בשנת 2012.
בשנת 2014 דיבב בסרט גיבורי העל "6 גיבורים" את הירו האמאדה, גאון רובוטים יתום המתכנת רובוטים לגיבורים. הוא השתתף גם בסדרת הטלוויזיה בעלת השם הזהה בשנים 2018 ו-2019 וכן דיבב את דמותו במשחק התפקידים Kingdom Hearts III שיצא בשנת 2019.
החל משנת 2018 משחק בסדרה "טיטאנים" את ביסט בוי (או "גארפילד "גאר" לוגאן"). תחילה הוא התמודד לאודישן לתפקיד רובין, אך התפקיד ניתן לברנטון ת'ווייטס. הסדרה בוטלה לאחר ארבע עונות ב-2023.
חיים אישיים

פוטר פעיל בארגוני צדקה שונים בארצות הברית והקים בשנת 2011 את הארגון "Toy Box of Hope".
בשנת 2011, ייסד פוטר את ארגון "צעצוע של תקווה", ארגון צדקה המקיים אוסף שנתי לילדים במקלטים לחסרי בית ומתקני מגורים באזור לוס אנג'לס. במהלך האירוע השנתי השני בשנת 2012, פוטר דיבר על מטרת הארגון ואמר "מה שאנחנו רוצים לעשות זה לספק סדינים, מעילים וצעצועים לחסרי בית, אז הילדים האלה יהיו כמו 'וואו, למישהו אכפת, יש תקווה". כמו כן הוא פעיל בקמפיין NOH8.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Senior Project | פיטר האמר |  |
| 2014 | 6 גיבורים | הירו האמאדה | דיבוב |
| 2015 | Underdog Kids | אריק בארט |  |
| 2016 | Throne of Elves | פיש | דיבוב |
| 2018 | Running for Grace | ג'ו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011–2013 | סופר נינג'ה (אנ') | מייק פוקנאגה | תפקיד ראשי (2 עונות); 39 פרקים |
| 2012 | המופע של פרד (אנ') | בריאן | 2 פרקים |
| 2016 | מעבדה לכוחות על: יחידת עילית | רייקר | 2 פרקים |
| 2017–2021 | 6 גיבורים: הסדרה | הירו האמאדה | דיבוב; 56 פרקים |
| 2018–2023 | טיטאנים | ביסט בוי / גארפילד לוגאן | תפקיד ראשי (4 עונות); 40 פרקים |
| 2019 | איפה אפי? (אנ') | קויצ'י | דיבוב; פרק: "Big in Japan" |
| 2020–2022 | עולם היורה: מחנה הקרטיקון | קנג'י קון | דיבוב; 47 פרקים |
| 2022 | ביימקס! | הירו האמאדה | דיבוב; 6 פרקים |
אי.טי. - חבר מכוכב אחר

.
| --- | --- |

 בימוי:  סטיבן ספילברג
 הופק בידי:  קתלין קנדי סטיבן ספילברג
 תסריט:  מליסה מתיסון
 עריכה:  קרול ליטלטון 
 שחקנים ראשיים:  הנרי תומאס די וואלאס רוברט מקנוטון דרו ברימור פיטר קויוטי
 מדבבים:  פט ולש (אי. טי.) 
 מוזיקה:  ג'ון ויליאמס
 צילום:  אלן דוויאו 
 מדינה:  ארצות הברית 
 חברת הפקה:  אמבלין אנטרטיינמנט, סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  11 ביוני 1982  בישראל - 10 בדצמבר 1982 19 ביולי 1985 (הוצאה מחדש) 22 במרץ 2002 (גרסה לכבוד יום השנה ה-20) 26 במרץ 2002 (בישראל - גרסה מדובבת, לכבוד יום השנה ה-20) 1 בספטמבר 2022 (בישראל - לכבוד יום השנה ה-40)
 משך הקרנה:  115 דקות (1982) 120 דקות (2002)
 שפת הסרט:  אנגלית
 סוגה:  סרט מדע בדיוני, סרט ילדים, סרט דרמה, סרט לכל המשפחה 
 מקום התרחשות:  עמק סן פרננדו 
 תקופת התרחשות:  שנות ה-80 של המאה ה-20 
 תקציב:  10.5 מיליון דולר (מוערך)
 הכנסות:  793 מיליון דולר
 הכנסות באתר מוג'ו:   et
 פרסים:  ארבעה פרסי אוסקר ארבעה פרסי סאטורן
 דף הסרט ב־IMDb
 
אי.טי. - חבר מכוכב אחר (באנגלית: E.T. the Extra-Terrestrial) הוא סרט מדע בדיוני משנת 1982, בהפקתו ובבימויו של סטיבן ספילברג.
הסרט עוסק בידידות הנרקמת בין הילד הבודד אליוט, לבין חייזר אי.טי. אשר תקוע בכדור הארץ ומנסה לשוב הביתה. על מנת לסייע לאי.טי. לחזור לכוכב הלכת שלו, אליוט ואחיו חייבים להתחמק מסוכנים ממשלתיים ולשמור את אי.טי מוסתר מהעולם.
הסרט צולם בתקציב מוערך של 10.5 מיליון דולרים והוא זכה להצלחה מסחרית ניכרת וגרף מעל ל-792 מיליון דולרים ברחבי העולם. נכון לשנת 2019 הוא הסרט השביעי ברשימת הסרטים המצליחים ביותר קופתית בכל הזמנים לאחר תיקון הנתונים לאור האינפלציה.
עלילה

בתחילת הסרט חללית עם חייזרים אוספת בחשאי דגימות של צמחים שונים על פני כדור הארץ. כאשר סוכנים ממשלתיים מגיעים למקום בו נמצאת החללית, החייזרים בורחים בחללית שלהם משם, אך אחד מהם נשאר מאחור בטעות. אותו החייזר, אשר מקבל בהמשך את הכינוי "אי.טי." (ראשי תיבות באנגלית של "חוץ-ארצי" - Extra-Terrestrial) על ידי נער צעיר בשם אליוט, מוצא מקלט בביתו של אליוט בפרבר שליו בקליפורניה.
אליוט מגלה בתחילה שאי.טי. מתחבא בחצר האחורית שלו והוא מזמין אותו להיכנס לביתו. עד מהרה אליוט מבין שאי.טי. הוא חייזר ידידותי ואינטליגנטי במיוחד. בהמשך אליוט מציג את אי.טי. בפני אחיו הגדול, מייקל, ובפני אחותו הצעירה, גרטי, ושלושתם מסכימים ביניהם שהם חייבים שלא לגלות לאיש על קיומו של אי.טי. בהמשך אליוט מגלה שיש לו יכולת לתקשר עם אי.טי באופן טלפתי גם כשהם לא נמצאים זה ליד זה.
אי.טי. מביע כל העת את רצונו "להתקשר הביתה" והוא בונה לשם כך מכשיר תקשורת מחפצים שונים בביתו של אליוט. בעת שהוא מנסה ליצור קשר עם כוכב הלכת שלו בריאותו של אי.טי הולכת ומתדרדרת בשל השפעות האטמוספירה של כדור הארץ. בינתיים, הסוכנים הממשלתיים מגלים שאי.טי נמצא בביתו של אליוט לאחר שהם מבחינים בכך שאותות יוצאי דופן יוצאים מביתו של אליוט.
הסוכנים הממשלתיים מצליחים ללכוד את אי.טי והם מתכוננים לקחת אותו למיקום סודי בו יוכלו לערוך בו ניסויים. בעזרת חבריו ובני משפחתו אליוט מבצע חילוץ נועז בכדי לשחרר את אי.טי ולסייע לו להגיע למקום המפגש בו תחכה החללית שתחזיר אותו לכוכב הלכת שלו. בסיום של הסרט הם מגיעים למקום המפגש, אי.טי. נפרד מאליוט, וחוזר לאחר מכן לכוכב הלכת שלו בחללית שבאה לאסוף אותו.
צוות השחקנים הראשי

הנרי תומאס בתפקיד אליוט, ילד בן 10 המתיידד עם אי.טי.
די וואלאס (אנ') בתפקיד מרי, אמו של אליוט
רוברט מקנוטון (אנ') בתפקיד מייקל, אחיו הגדול של אליוט
דרו ברימור בתפקיד גרטי, אחותו הקטנה של אליוט
פיטר קויוטי בתפקיד הסוכן הממשלתי
פאט וולש (אנ') דיבבה את דמותו של אי.טי.
הפקה

את הרעיון לסרט הגה סטיבן ספילברג במהלך הצילומים של הסרט "מפגשים מהסוג השלישי (1977). הרעיון לסרט היה בהשראת חברו הדמיוני של ספילברג מילדותו אותו הוא המציא לעצמו לאחר גירושי הוריו, וכמו גם רצונו ליצור סיפור אישי ורגשי יותר על חוצנים. מליסה מתיסון, אשר עבדה בעבר עם ספילברג בהפקת הסרט "The Black Stallion", כתבה את התסריט.
הסרט צולם בסתיו 1981 בקליפורניה לפי הסדר הכרונולוגי של הסצנות בסרט, על מנת שהתגובה הרגשית של השחקנים הצעירים תהיה אמינה ככל האפשר.
דמותו של החוצן אי.טי. הוצגה באמצעות בובה ממוכנת שעוצבה על ידי קרלו רמבלדי ונבנתה במשך כ-3 חודשים בעלות של 1.5 מיליון דולר. תווי הפנים של אי.טי. עוצבו בהשראת פניהם של קרל סנדברג, אלברט איינשטיין וארנסט המינגוויי. שני גמדים ונער שנולד ללא רגליים לבשו את תלבושת הגוף של אי.טי. בסצנות השונות. העיצוב של אי.טי. היה באופן מכוון סימפתי ולא מאיים.
נעימת הנושא של הסרט, אשר הולחנה על ידי ג'ון ויליאמס, הפכה מזוהה במיוחד עם הסרט.
הצלחת הסרט

הסרט היה להיט קופתי כאשר יצא לאקרנים, והדיח את "מלחמת הכוכבים" ממעמדו כשיאן שוברי הקופות עד אז. תוך שנה הניב הסרט בארצות הברית 352 מיליון דולר. הסרט התקבל באהדה רבה בקרב מבקרי הקולנוע, שסברו שהוא סיפור קלאסי אודות ידידות והכתירו אותו כאחד מסרטי הקולנוע הטובים ביותר שהופקו אי-פעם. לדעת הבמאי ספילברג, זוהי יצירת המופת שלו.
הסרט היה מועמד לתשעה פרסי אוסקר וזכה בארבעה: לפסקול המוזיקלי, לקול, לעריכת האפקטים הקוליים, ולאפקטים החזותיים. כמו כן הסרט היה מועמד בקטגוריות לסרט הטוב ביותר, לבמאי, לתסריט המקורי, לצילום ולעריכה. הבמאי ריצ'רד אטנבורו, שסרטו "גנדי" זכה בפרס האוסקר לסרט הטוב ביותר באותה שנה, אמר שהוא היה "בטוח שלא רק שאי.טי. יזכה, אלא שמגיע לו לזכות. זה היה סרט חדשני, עוצמתי ונפלא אני עושה סרטים יותר ארציים".
הסרט יצא מחדש לאקרנים ב-2002 בגרסה מיוחדת לרגל שנת ה-20 להפקתו, שכללה שינויים באפקטים מיוחדים וסצנות נוספות.
בעקבות הצעה של סטיבן ספילברג, כלל הבמאי ג'ורג' לוקאס דמויות מהזן של אי.טי. בסצנה קצרה בסרטו מלחמת הכוכבים - פרק 1: אימת הפנטום. ב-2002, הסרט "אי.טי." הכניס עוד כ-300 מיליון דולר ובסך הכל הכנסותיו הסתכמו בכ-793 מיליון דולר.
בגרסה המיוחדת שיצאה בשנת 2002, לרגל 20 שנה לסרט, נוסף דיבוב עברי מלא, ויצא DVD בגרסה מחודשת ובאיכות צפייה משופרת, עם תוספות מיוחדות אודות הסרט.
בתרבות

בטלנובלה "משחק החיים" מצוין שאי.טי. הוא הסרט היחיד של ענבר (עמנואל הורי) שאינו סרט רומנטי שמצוי בביתה.
באחד הפרקים של "זהו זה!" לאחר שמוני צופה ב"אי. טי." הוא חפץ בחבר חייזר עד שמגיע מדביר (גידי גוב) שהוא מחשיב אותו לחייזר אמיתי, למרות שהוא יודע שהוא אינו חייזר ורק חפץ בחבר חדש.
ב"רחוב סומסום" חוצני הייפ ייפ שאלו את קרמיט אם הוא אי.טי. כשהוא סקר על מקרה שבו הדוד משה חשב שבחוותו נחתה חללית חייזרים, לבסוף הסתבר שמדובר בפריזבי של זוג ילדים.
באחת מתוכניות סוף העונה של "ארץ נהדרת" מוצגת גרסה עתידנית של פנינה רוזנבלום (מריאנו אידלמן) שאי.טי. משמש בתור עוזר הבית שלה, על אף שהיא קוראת לו "אתי".
צוות המדבבים בהפקת הדיבוב העברי

בגרסה העברית השתתפו בדיבוב הדמויות:
הדר שחף-מעיין (אי.טי.)
יונתן השילוני (אליוט)
אסף קורמן (מייקל)
לני כהן (גרטי)
שרית וינו-אלעד (מרי)
צביקה שוורצברג (קיז)
סתיו שבר (סטיב)
יוני קיסלוב (גרג)
מורן סופר (טיילר)
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "אי.טי. - חבר מכוכב אחר", עמ' 245–247
אגם הילייר

| --- | --- |

מבט מלמעלה על אגם הילייר
 מידע כללי
 מיקום:  אוסטרליה המערבית
 סוג:  אגם מלח
 מידות
 שטח:  0.015 קילומטר רבוע
 אורך מרבי:  0.6 ק"מ
 אורך:  0.600 קילומטר
 רוחב מרבי:  0.25 ק"מ
 רוחב ממוצע:  0.25 ק"מ 
 מידע נוסף
 מדינות באגן הניקוז:  אוסטרליה אוסטרליה
 קואורדינטות:  34°05′45″S 123°12′10″E﻿ / ﻿34.095833333333°S 123.20277777778°E﻿ / -34.095833333333; 123.20277777778
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןאגם הילייר(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןאגם הילייר(למפת אוסטרליה המערבית רגילה) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי אגם הילייר(למפת אוסטרליה המערבית מוגדלת) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי אגם הילייר
 
אגם הילייר הוא אגם מלח בקצה האי האמצעי, הגדול מבין מקבץ איים, ליד החוף הדרומי של אוסטרליה המערבית. האגם בולט במיוחד בשל צבעו הוורוד. רצועת חוף ארוכה וצרה מחלקת בינו לבין האוקיינוס הדרומי.
תיאור האגם

אורכו של אגם הילייר כ-600 מטרים, ורוחבו כ-250 מטרים. האגם מוקף בחול ועצי אקליפטוס עם רצועה צרה של דיונות חול מכוסות בצמחייה עבה. האגם ידוע בשל היותו בצבע ורוד. צבעו הוורוד קבוע, ואינו משתנה כאשר לוקחים את מי האגם במכל. צבע האגם נוצר כתוצאה מאורגניזמים במים בשם Dunaliella salina (אנ'), אשר יוצרים קרוטנואיד שצבעו ורוד.
היסטוריה > גילוי אירופאי

באגם הילייר ביקרה לראשונה משלחתו של מתיו פלינדרס ב-15 בינואר 1802. יומנו של פלינדרס נחשב לתיאור הכתוב הראשון של האגם. פלינדרס צפה באגם לאחר שעלה לנקודה הגבוהה ביותר באי ותיאר אותו כך:
בחלק הצפון-מזרחי היה אגם בצבע וֵרֶד. מימיו, כשם שאמר לי מר ת'יסל שביקר בו, היו כה רווים במלח שכמויות מספקות למילוי ספינה התגבשו ליד חופיו. המדגם שהביא אל הסיפון היה באיכות טובה ולא צרך כל עיבוד מלבד ייבוש על מנת להשתמש בו.
פלינדרס ביקר באי האמצעי שוב במאי 1803. הוא התכוון "לעצור ליום או שניים במפרץ אי האווזים על מנת להביא אווזים לאנשים החולים, שמן כלבי-ים למנורות ומספר חביות של מלח מהאגם". מדווח כי פלינדרס קרא לאגם על שם ויליאם הילייר, איש סגל על ספינת ה-Investigator, אשר מת מדיזנטריה ב-20 במאי 1803 מעט לפני עזיבת המשלחת מהאי האמצעי.
היסטוריה > הפקת מלח

ב-1889, אדוארד אנדרוס חקר את האפשרויות המסחריות של הפקת מלח מהאגם, ועבר לשם לזמן קצר יחד עם שני בניו. הם עזבו לאחר כריית מלח במשך כשנה אחת.
כריית מלח התבצעה באגם בסוף המאה ה-19. תאגיד כריית המלח מדווח ככישלון עקב מספר גורמים, ביניהם "הרעילות של המלח שנאסף לצריכה".
נכון לשנת 2012, האגם הוא חלק משמורת טבע, וחופיו מסומנים כמסלול הליכה.
הערות שוליים

↑   אתר האינטרנט הרשמי של אגם הילייר (באנגלית)
עאפיה סידיקי

| --- | --- |

עאפיה סידיקי בסיום לימודיה ב-MIT
 לידה:  2 במרץ 1972 (בת 52) קראצ'י, פקיסטן 
 מדינה:  פקיסטן 
 השכלה:  המכון הטכנולוגי של מסצ'וסטס  אוניברסיטת ברנדייס 
 השקפה דתית:  אסלאם סוני 
 בן או בת זוג:  Amjad Mohammed Khan 
 aafiamovement.com
 
עאפיה סידיקי (באורדו: عافیہ صدیقی, נולדה ב-2 במרץ 1972 בקראצ'י, פקיסטן) היא פעילת טרור פקיסטנית מרצה כיום עונש מאסר בארצות הברית, לאחר שהורשעה ב-2010 בתקיפה וניסיון לרצח של אמריקניים ששירתו באפגניסטן. בעלת דוקטורט במדעי המוח מאוניברסיטת ברנדייס שבארצות הברית.
קורות חיים

סידיקי היגרה לארצות הברית ב-1990 כסטודנטית לתואר ראשון באוניברסיטת יוסטון, לאחר מכן עברה ל-MIT והשלימה שם תואר בביולוגיה. בהמשך, היא למדה קוגניציה ומדעי המוח בברנדייס, שם קיבלה דוקטורט ב-2001. בסוף 2002, במהלך מלחמת אפגניסטן, היא חזרה לפקיסטן. בשנת 2003, במהלך חקירת ח'אלד שיח' מוחמד, אחד ממובילי פיגועי 11 בספטמבר, נמסר שמה כשליחה ואשת כספים של אל-קאעידה, וה-FBI הוסיף אותה לרשימת המבוקשים.
בעקבות פיגועי 11 בספטמבר פרצה מלחמת אפגניסטן שבעקבותיה חזרה סידיקי לפקיסטן בתחילת 2003. במרץ 2003 ח'אלד שיח' מוחמד, המתכנן הראשי של פיגועי 11 בספטמבר, מסר בחקירתו את שמה כשליחה ואשת כספים של אל-קאעידה, והיא נוספה לרשימת המבוקשים לחקירה של ה-FBI. סידיקי ירדה למחתרת יחד עם שלושת ילדיה, עד למעצרה בראזני שבדרום אפגניסטן ב-17 ביולי 2008 על ידי המשטרה האפגנית. כשנעצרה היו ברשותה מסמכים ורשימות על הכנת חומרי חבלה, וכן מכלי נתרן ציאניד. היא עוכבה לתשאול. למחרת ירתה לעבר אנשי צבא ו-FBI, באמצעות רובה שהושאר ללא השגחה על ידי אחד החוקרים, אשר השיבו אש וירו בה.
סידיקי הוטסה על ידי ה-FBI לניו יורק והואשמה בבית משפט בסעיפי תקיפה וניסיון לרצח של אזרחים אמריקניים בתחנת המשטרה בראזני, אפגניסטן. המשפט החל בספטמבר 2008, וסידיקי הכחישה את המיוחס לה. ב-3 בפברואר 2010, לאחר 18 חודשים במעצר, היא נשפטה והורשעה, ונגזרו עליה מאוחר יותר באותה שנה 86 שנות מאסר.
בפקיסטן הפכה סידיקי לסמל לאומי כקורבן השיטה האמריקנית, וטענתה לחפות זכתה לתמיכה מפוליטיקאים מכל הקשת הפוליטית, מאיסלאמיסטים, ומהתקשורת הפקיסטנית. במרץ 2010, אחרי הרשעתה, הן ראש הממשלה יוסוף רזא גילאני והן מנהיג האופוזיציה נוואז שריף התחייבו לפעול לשחרורה.
תמונתה של סידיקי כפי שפורסמה על ידי ה-FBI
בול דואר

.
מדען הטילים רוברט גודרד על בול שמונה סנט של ארצות הברית
בול דואר, או בקצרה בול, מצורף למכתב כדי להוכיח ששולח המכתב שילם לרשות הדואר המעבירה את המכתב. לרוב זהו נייר דק מלבני קטן שפאותיו משוננות המודבק על המעטפה. כחלק מתהליך המשלוח, פריט הדואר נחתם במטרה לבטל את ערך הבול וכך למנוע שימוש חוזר בו. הבול הוא הגרסה הפופולרית ביותר לדמי דואר המשולמים מראש, אך כיום רוב הדואר המשרדי מוחתם בחותמות מוסכמות או נשלח במעטפות שתמונת בול מודפסת עליהן. בשנים האחרונות, מכתבים נושאי בולים הופכים שכיחים פחות עקב התפתחותו של הדואר האלקטרוני והשימוש המתפתח במדבקות תשלום או במעטפות "מבויילות".
הצורה הנפוצה ביותר לבולים היא מלבן, אך לבול הדואר יכולות להיות צורות שונות, כגון משולש, מחומש ועיגול. נוסף למטרתם העיקרית של הבולים – הוכחת התשלום על העברת דבר הדואר – הם משמשים לעיתים קרובות למטרות נוספות, כגון הנצחת אירועים ואנשים חשובים. למשל, פטירתו של איש ידוע יכולה להיות מלווה בבול מיוחד שיונפק לכבודו. כיום ישנה גם אפשרות ליצור בול דואר עם תמונה אישית.
הגוף המופקד על הנפקת בולים במדינת ישראל הוא השירות הבולאי, שהוא חלק מחברת דואר ישראל.
היסטוריה

עד להמצאת הבול, דמי משלוח המכתב היו גבוהים ומשולמים על ידי נמען הדואר ולא על ידי השולח. מכל זאת התקבל כי למעשה אין ערובה כי כל הכסף שהושקע (מיון דבר הדואר, עלות השליח ועוד) אכן ישולם (אם הנמען אינו מסוגל לשלם עבורו).
בשנת 1653 הנהיג לואי הארבעה עשר, מלך צרפת, שיטה חדשה לתשלום עבור דברי דואר, ולפיה לכל מכתב יצורף סרט נייר, שיעיד על כך שדמי המשלוח שולמו. בתוך זמן קצר ננטשה שיטה זו, לאחר שהצרפתים סירבו לאמצה.
מספר אנשים טענו כי המציאו את הבול הראשון: סר רולנד היל, ג'יימס צ'למרס ולורנץ קושיר. את הרעיון לבול דואר במתכונתו המוכרת לנו כיום, הגה סר רולנד היל בשנת 1837 כחלק מרפורמה מקיפה בשרות הדואר הבריטי. הבול הראשון בעולם, המכונה "הפני השחור" על שום ערכו וצבעו, הופיע בבריטניה בשנת 1840. על בול זה התנוסס דיוקנה של מלכת בריטניה דאז ויקטוריה, שלוש שנים לאחר שעלתה לשלטון ומאז מופיעה תמונת השליט על כל בולי הממלכה המאוחדת. זכות ראשונים זו העניקה לבריטניה את הזכות שלא לכתוב את שמה על הבולים שאותם היא מנפיקה, בעוד שאר הארצות שמנפיקות בולים חייבות לרשום את שם הארץ על הבול. בעקבותיה של בריטניה הלכו שווייץ, בוואריה וצרפת, ועד 1860 הונהג השימוש בבולים במדינות רבות בעולם.
22 המדינות שכבר הנהיגו בתחומן שימוש בבולי דואר, הקימו ב-1874 את איגוד הדואר העולמי.
מראה הבול > שובל

הַשּׁוֹבֶל, המצורף לעיתים כְּשׁוּלֵי הבול, מוסיף פרטים על תוכנו של הבול בצורה גרפית המשלבת לעיתים טקסט נוסף, ולעיתים מהווה המשך של ציור הבול.
ישראל היא המדינה היחידה ששירותי הדואר שלה מנפיקים לאורך כל השנים את בוליהם עם שְׁבָלִים, בעוד במדינות אחרות מצורפים לבול שְׁבָלִים לעיתים, אך לא באופן שיטתי. ראשיתו של השובל בישראל, הוא בסדרת הבולים 'דאר עברי' שהונפקה מייד לאחר הכרזת העצמאות והופיעו בה תצלומי מטבעות מתקופת המכבים בהם הוטבעו מילים באותיות העברית הקדומה שאינן מוכרות לציבור הרחב. לשם כך, החליטו הממונים על הבולאות במנהלת העם להוסיף שׁוֹבֶל ובו הסבר כיתובי המטבעות.
מראה הבול > שיני הבול

סימן היכר אופייני לבולי דואר הוא שוליהם המשוננים, הנוצרים מתלישת הבולים מגיליונות בהם הגבולות בין הבולים מנוקבים.
הבולים הראשונים נגזרו מתוך גיליונות מודפסים, דבר שסירבל את השימוש בהם, ובהיעדר כלי חיתוך מתאימים אף גרם לקריעתם לעיתים קרובות. על מנת להקל על הפרדת הבולים המציא הנרי ארצ'ר, אנגלי ממוצא אירי, מכונה שניקבה את הגליונות לאורך שולי הבולים. ניסיונות ראשונים לשימוש בה נעשו בשנת 1850, והחל משנת 1854 הוציאה רשות הדואר הבריטית באופן סדיר גיליונות בולים מחוררים. בארצות הברית החל ניקוב גיליונות הבולים בשנת 1857, ונפוץ מאז בעולם כולו.
מראה הבול > צדו האחורי

בצדו האחורי של הבול מורחים שכבה של חומר כלשהו, אשר הופך לדביק עם הרטבתו, ואשר נועד להקל על הצמדת הבול אל פריט הדואר. שכבה זו של חומר דביק היא שהקנתה לבול את המונח בול דביק, אולם קיימים מקרים רבים בהם הבול הונפק בלי דבק בצדו האחורי, או במתכונת המכונה מדבק (Self-adhesive stamp).
מראה הבול > בול מחורר

בול מחורר (באנגלית: perfin או SPIFS) הוא בול דואר רגיל שחוררו אותו בצורה מיוחדת. החירור לא פוגע בשימוש בו, ומכביד על גנבתו על ידי עובדי המוסד או החברה המסחרית שעבורם ביצעו את פעולת החירור.
חירור הבולים החל ב-1868, באנגליה ובהמשך התפשט הנוהג למדינות אירופאיות נוספות וליתר העולם. חירור הבולים נועד לסמן אותם בראשי תיבות או סמלים של הבעלים. חברות מסחריות ניצלו לעיתים את האפשרות הזו כדי לעצב את חירור הבול במתכונת המקדמת את מטרות החברה.
מראה הבול > בול מודפס

בול מודפס (Indicia) מתייחס להדפסה מראש של חותמת בצורת בול על מסמך רשמי המיועד למשלוח בשלמותו. סוג זה של מסמכים מכונה בעברית דבר בולים, והוא כולל פריטים דוגמת  גלויות דואר,  אגרות אוויר ומעטפות מבוילות.
סימון זה על המעטפה הוא רק כעין חותמת בצורת בול אך אינו פיסת נייר נפרדת מהמעטפה.
תהליך ייצור הבול

עיצוב
הכנה לדפוס
הדפסת הבול
הוספת שכבת הדבק בצדו האחורי של הבול
חיתוך גיליונות הדפוס – ישנן שתי שיטות עיקריות ליצירת קווי הפרדה בין הבולים בגיליון כך שניתן יהיה לתלוש בקלות מן הגיליון את מספר הבולים הדרוש ללקוח:
נקבוב – השיטה הנפוצה, בשיטה זו מנקבים בין הבולים בגיליון שורה של חורים צפופים, זה לצד זה, המחלישים את הנייר ומאפשרים לתלוש את הבולים זה מזה.
דקור – בשיטה זאת יוצרים בעזרת סכין חדה שורה של חתכים קטנים בין הבולים בגיליון. חתכים אלו מחלישים את הנייר ומאפשרים לתלוש את הבולים זה מזה. צורת הסכין והזווית בה בוצעו החתכים קובעים את מראה השוליים שסביב הבול הבודד לאחר הפרדתו מן הבולים האחרים.
לאורך מרבית השנים, השימוש בשיטת הנקבוב היה נפוץ הרבה יותר מאשר השימוש בשיטת הדקור. בשנים האחרונות, בעיקר לאחר התרחבות הנוהג להדפיס בולים במתכונת של מדבק, שיטת הדקור הופכת שוב לנפוצה יותר ויותר.